שיחה:רענן לוריא

message: "במילואים היה לוחם ביחידת קומנדו קטנה של צניחה חופשית, מורכבת מקצינים בלבד,... היחידה נועדה בעיקר לנחות הרחק בעומק שטחי אויב וסיכויי הנפילה בשבי היו גבוהים." האם יש מקור לקיומה של יחידה כזו ולהיותו של לוריא חבר בה ?
כל נושא השירות הצבאי לא ברור, לוריא מספר בגליון בטאון חיל האוויר מ-1951 שהשתחרר מחיל אוויר ולאחר מכן נשלח על ידי הביטאון להשתתף בקורס צניחה ולספר את חוויותיו. לא ברור מה היה שירותו בסדיר לאחר ההדחה מקורס טיס, איך נעשה לאחר שחרורו למפקד פלוגה בחי"ר ולצנחן, בכתבה זו במערכות נראה שעבר קורס מ"פים ב-1962  ‏Tomtom‏ ‏ • שיחה 22:11, 17 ביולי 2014 (IDT)
replies: text: המידע על קורס צניחה חופשית אושר לי בשיחה עם רענן לוריא. מדריכו בקורס היה גיורא אבן. דוד שי - שיחה 17:19, 28 בנובמבר 2014 (IST)
thread_title: מקורות לטענות הבאות

message: בשנת 1961 צנח לוריא בתל נוף בדבוקה אחת עם אידי אמין .מרסל.ורוטשילד הצעיר  ואנוכי...
היינו במסגרת קורס צניחה לסיירת השיריון מחזור ראשון בפיקודו של בנציון כרמלי ז"ל..
replies: text: מי הכותב? קלונימוס - שיחה 13:56, 9 באפריל 2021 (IDT)
thread_title:  צניחת רענון בישראל 

message: יש בערך הזה לא מעט טענות שנראות על פניהן מופרכות, קצת יותר מתחום הצ'יזבט. למשל:
# "במילואים היה לוחם ביחידת קומנדו קטנה של צניחה חופשית, מורכבת מקצינים בלבד..." איזו יחידה זו? לאיזו חטיבה הייתה שייכת? בערך על אברהם אורלי, שהיה מפקד היחידה לכאורה, לא נאמר דבר על יחידה כזו. 
# "הצי הבריטי, ששלט היטב במידע המודיעיני, כולל רמת המכ"ם של הפריגאטה המצרית, הטביע אותה תוך שתי דקות, אבל הציל 69 אנשי צוות מצריים והביאם בשלום לחוף." משתמע מהערך שהכל בזכות חדירתו של לוריא לאונייה המצרית כמה שנים לפני כן. קריאה בערך על שתי האוניות בוויקיפדיה באנגלית  מעלה שלסיירת הבריטית הייתה עדיפות גדולה באש על פני הפריגטה המצרית (לאונייה הבריטית היו 9 תותחים בקוטר 6 אינץ' ועוד 2 תותחים בקוטר 4 אינץ', לעומת 2 תותחי 4 אינץ' ו-10 תותחים בקוטר 20 מ"מ לאונייה המצרית), ולפיכך לא הייתה חשיבות רבה לידע קודם על המכ"ם המצרי, אם היה. העובדה שהקרב התנהל במרחק 1,500 מטרים בלבד (ראו כאן) מעלה עוד תהייה באשר לחשיבות, אם בכלל, לידע שהיה או לא היה על המכ"ם המצרי).
# "כשבוע לפני מלחמת ששת הימים... נקרא לוריא למילואים בישראל. הוא חויל ושירת כמפקד פלוגה בדרגת רב-סרן בחטיבה 5 שבפיקודו של זאב שחם. תחילה הוטל עליו להגן על "צוואר הבקבוק" של ישראל (בין נתניה לטולכרם), כאשר יחידתו המקורית מתעבה לכ-500 לוחמים (כולל טנקים, תול"רים מורכבים על ג'יפים, תותחי הוביצר, פלוגת מילואים של הטכניון, ופלוגת הנדסה קרבית). לאחר יום וחצי של הפגזות ירדניות קשות עבר עם חייליו להתקפה וכבש את טולכרם מצפון. בהמשך קיבל פקודה ישירה מאלוף פיקוד המרכז, עוזי נרקיס..." חייב לומר שזה קצת מוזר. מ"פ מקבל פקודות ישירות מאלוף הפיקוד? היה מהלך חטיבתי סדור של חטיבה 5 במהלכו נכבש מערב השומרון, כולל קלקיליה וטולכרם. לפי הערך, לאן נעלם מג"ד 171? מפקדת החטיבה והמח"ט? ומה הכוונה שהיחידה התעבתה ל-500 לוחמים? פלוגה יחידה הופכת להיות פלוגת חי"ר משולבת שריון, תותחים, וכו'? חשוב לקבל מקורות כדי לאמת את הפסקה האמורה.
# "לאחר שהעיירה ענבתא נכנעה לצה"ל, קיבל לוריא הוראה לגרש את תושביה אל מעבר לנהר הירדן. הוא סירב פקודה ויצר קשר עם ידידו, ראש הממשלה לוי אשכול. הלה השתכנע והינחה את שר הביטחון משה דיין להחזיר את התושבים שכבר גורשו." אם אכן הטענה נכונה, כל הכבוד ללוריא. אבל הסיפור של הקשר הישיר לראש הממשלה (באמצע המלחמה?) קצת דורש מקור. הסימוכין שמובאים בהערת השוליים הם הפנייה לעדותו של לוריא עצמו, ולא למקור חיצוני. 
# "בחורף 1971, לאחר שהושגה הסכמה ישראלית לנסיגה של שלוש מאות מטר מזרחה לתעלת סואץ, כדי לאפשר את פתיחת התעלה לשיט בינלאומי, פנה אל לוריא מזכיר המדינה, ויליאם רוג'רס, בבקשה שיעביר לראש ממשלת ישראל, גולדה מאיר, בקשה של מצרים להתיר לחיילים המצרים שיחזיקו בשטח שיתפנה להיות חמושים בתת-מקלעים. רוג'רס הוסיף לדבריו את אזהרתו של נשיא מצרים, אנואר סאדאת, שהימנעות מצעד זה תוביל למלחמה. רוג'רס ביקש מלוריא להימנע מלערב את שגריר ישראל יצחק רבין ואת שר החוץ אבא אבן ("כיוון ששניהם חושבים על מישורים שונים ולפעמים נוגדים") ולהיפגש עם גולדה אישית בשמו, בשם הנשיא ניקסון ובשם הנשיא סאדאת. לוריא טס למחרת לישראל, נפגש עם גולדה מאיר בלשכתה ומסר לה את דברי רוג'רס, אך נענה בשלילה. שנתיים לאחר מכן פרצה מלחמת יום הכיפורים." קצת מוזר. באמת? ישראל הסכימה לנסיגה של 300 מטרים מקו המים? מה המקור? זו טענה יוצאת דופן. רוג'רס פונה ישירות לגולדה דרך לוריא? שוב, קצת מוזר. למה דווקא לוריא? אפשר לחשוב על עוד כמה שליחים אפשריים. מה היה הקשר בין לוריא לרוג'רס? ולמה שגריר ארצות הברית בישראל לא פונה ישירות לראשת הממשלה? נראה הרבה יותר פשוט. ואם כבר, אם ישראל הייתה מסכימה לנוכחות של חיילים מצריים עם תתי מקלעים בגדה המזרחית של התעלה הייתה נמנעת מלחמת יום הכיפורים? גם זה נשמע קצת מופרך.
לא נוגע כאן כלל ביצירתו האמנותית, כי אינני מתמצא בתחום די הצורך. אבל אשמח לסימוכין או להבהרות לגבי כל מה שכתבתי לעיל. קלונימוס - שיחה 13:56, 9 באפריל 2021 (IDT)
replies: text: ועוד משהו: "לוריא מופיע פעמיים בספר השיאים של גינס משנת 1999, כקריקטוריסט הפוליטי הנפוץ ביותר בעולם, וכבן לשושלת בעלת עץ המשפחה הארוך ביותר הידוע, המגיעה עד דוד המלך." אפשר מקור? מה זו השושלת האמורה? קלונימוס - שיחה 14:05, 9 באפריל 2021 (IDT)
ואם כבר בענייני קטנוניות: 
"את ביקורו תיאר בכתבת שער שהתפרסמה ב"במחנה"[3] ועל עמוד שלם ב"מעריב", שתוארה כ"פעולה הנועזת ביותר בעיתונות הישראלית" ועליה קיבל את "פרס הרפורטז'ה" (ששמו שונה בשנה שלאחר מכן ל"פרס סוקולוב") הראשון." אין שום מקור ל"פרס העיתונות", ולא מצאתי סימוכין שזה היה הפרס שקדם לפרס סוקולוב. קשה גם להשוות פרס על "רפורטז'ה" לפרס כמו פרס סוקולוב. חוץ מזה באותו עניין: "את ביקורו תיאר בכתבת שער שהתפרסמה ב"במחנה" ועל עמוד שלם ב"מעריב", שתוארה כ"פעולה הנועזת ביותר בעיתונות הישראלית"". אין לי גישה לארכיון במחנה ואינני יודע מה התפרסם בו, אך הערת השוליים המופיעה במשפט זה מפנה רק למודעה ב"דבר", המפרסמת את גיליון "במחנה" הקרוב. כנ"ל גם ב"מעריב". לא מצאתי בארכיון העיתונות כתבה של עמוד שלם ב"מעריב" בנושא זה. קלונימוס - שיחה 11:43, 12 באפריל 2021 (IDT)

text: הוספתי לערך קצת אסמכתאות שנותנות מענה לחלק מהשאלות. בתיאור של לוריא ניתן למצוא אסמכתאות נוספות, כמו סריקת הכתבה ב"במחנה" ותצלום של לוי אשכול עם בנו של לוריא, שמעיד על קשר ביניהם. דוד שי - שיחה 16:32, 17 באפריל 2021 (IDT)
replies: text: :מצטרף לטענה כי הערך לא אמין ודורש שכתוב יסודי. לדוגמה, הטענה כי זה שביקר בספינה דומיאט כשעגנה בונציה ב-1954 סייע לבריטים שהטביעו אותה במסגרת "משבר סואץ" נשמע מופרך לחלוטין. הספינה הייתה בריטית, כך שהם הכירו אותה היטב. בערך באנגלית עולה כי המכ"ם היה סובייטי, מה שלא נשמע נכון כי עסקת הנשק הצ'כית נחתמה רק ב-1955, כך שלא סביר שב-1954 היה מכ"ם סובייטי בספינה.  שיחת משתמש:Haparsi הפרסי 00:31, 18 באפריל 2021 (IDT)
replies: text: ::לא ראיתי בערך שלפנינו טענה שהביקור של לוריא בדומיאט סייע להטבעתה. הסרתי את המילים "הצי הבריטי, ששלט היטב במידע המודיעיני, כולל רמת המכ"ם של הפריגאטה המצרית", שאולי יצרו רושם זה.

text: ::בעקבות דברי קלונימוס קישרתי למקורות שמראים את הכתבות ב"במחנה" וב"מעריב". דוד שי - שיחה 06:48, 18 באפריל 2021 (IDT)
נראה שהערך מבוסס על ראיון עם עופר אדרת בהארץ. הוא מכיל חסור דיוקים זועקים לשמים (מעניין להסתכל על טוקבקים לכתבה שמצביעים על ההפרזות והפנטזיות של לוריא). זה אומר שצריך לשכתב את הערך ולהביא לכל טענה מקור שלא תלוי בלוריא.  שיחת משתמש:Haparsi הפרסי 11:34, 18 באפריל 2021 (IDT)

text: החזרתי את הפסקה הזו, והוספתי לה אסמכתא. אמנם האסמכתא היא ספר אוטוביוגרפי של לוריא, אבל הספר מכיל פרטים רבים ותצלומים המאששים אותם, כך שאין סיבה להציג זאת כפנטזיה (וסביר שכיוון שמדובר ביחידה קטנה, לא תהיה לה אסמכתא במקור אחר). דוד שי - שיחה 11:52, 16 במאי 2021 (IDT)
replies: text: :מה זה "The Maestro Who Has 3,000,000 Followers"? ספר? כתבה? יש כרגע בערך שני סיפורים שסותרים את מה שאנחנו יודעים על ההיסטוריה של מדינת ישראל: שיתוף הפעולה הצבאי שלה היה מוגבל מאוד בשנותיה הראשונות (בעיקר צרפת ובטח לא ארצות הברית) ולא ידוע על נשק כימי מצרי שהיה בשטח בשליטת ירדן. כך שלטעון דברים מסוג זה דורש מקורות חזקים מאוד. לא איזה כתבת מעריצים של לוריא שמצידו פחות או יותר אומר בריש גלי שהוא חרטטן.  שיחת משתמש:Haparsi הפרסי 12:46, 16 במאי 2021 (IDT)
replies: text: ::"The Maestro Who Has 3,000,000 Followers" הוא ספר בן 90 עמודים בפורמט גדול מאוד, עשיר בתצלומים ובטקסט, שיצא לאור באנגלית ובקוריאנית. דוד שי - שיחה 18:44, 16 במאי 2021 (IDT)
replies: text: :::ולמה אני לא מצליח למצוא אותו באמזון או בכלל התייחסויות אליו ברשת? לכאורה צריך לשכתב את המידע על תולדות המדינה לאור המידע הזה (כי היה נשק כימי מעורב במלחמת ששת הימים, כי חיילי צה"ל בשנות החמישים התאמנו בארה"ב ובבריטניה).  שיחת משתמש:Haparsi הפרסי 12:09, 17 במאי 2021 (IDT)

text: :::נאמר בערך "צנחנים הבריטים והצרפתים, ידידיו הוותיקים לאימונים משותפים." אולם למעלה בדף השיחה כתוב שמדריכו בקורס הצניחה היה גיורא אבן שהתגייס ב-1956, כך שזה לא מסתדר.  שיחת משתמש:Haparsi הפרסי 12:40, 17 במאי 2021 (IDT)
thread_title:  אמינות? 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://csis.org/expert/ranan-r-lurie נמצא כקישור שבור. מומלץ להוסיף https://web.archive.org/web/20160303185041/http://csis.org/expert/ranan-r-lurie לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:27, 2 בנובמבר 2022 (IST)
replies: text: תוקן. דוד שי - שיחה 17:07, 2 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)